CELEX: 62009TJ0464
Language: fi
Date: 2011-05-12 00:00:00
Title: Unionin yleisen tuomioistuimen (kahdeksas jaosto) tuomio 12 päivänä toukokuuta 2011. # Euroopan komissio vastaan New Acoustic Music Association ja Anna Hildur Hildibrandsdottir. # Välityslauseke - "Kulttuuri 2000" -puiteohjelman yhteydessä tehty rahoitustukisopimus - Toimen "European Music Roadwork" täytäntöönpano - Sopimuksen täyttämättä jättäminen - Ennakkomaksujen osittainen palauttaminen - Kanteen osittainen tutkimatta jättäminen - Menettely vastaajan poissa ollessa - Oikeusapu. # Asia T-464/09.

Unionin yleisen tuomioistuimen tuomio (kahdeksas jaosto) 12.5.2011 – komissio vastaan New Acoustic Music Association ja Hildibrandsdottir
      (asia T-464/09)
      Välityslauseke – ”Kulttuuri 2000” -puiteohjelman yhteydessä tehty rahoitustukisopimus – Toimen ”European Music Roadwork” täytäntöönpano – Sopimuksen täyttämättä jättäminen – Ennakkomaksujen osittainen palauttaminen – Kanteen osittainen tutkimatta jättäminen – Menettely vastaajan poissa ollessa – Oikeusapu
      1.                     Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella –
            Sopimus komission ja sellaisen yhtymän välillä, joka on perustettu Englannin ja Walesin oikeuden mukaan ja joka ei ole oikeushenkilö
            – Komission kanne itse yhtymää vastaan – Kanteen tutkimatta jättäminen (EY 238 artikla) (ks. 50–53 kohta)
      2.                     Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella –
            Sopimus komission ja yhtymän välillä hankkeen toteuttamiseksi Kulttuuri 2000 -puiteohjelman yhteydessä – Sopimusvelvoitteiden
            noudattamatta jättäminen – Laskujen, jotka eivät ole tukikelpoisia, esittäminen – Liikaa maksetun määrän palauttaminen viivästyskorkoineen
            (EY 238 artikla) (ks. 58–71 kohta)
      Aihe
      
         
               EY 238 artiklassa tarkoitettuun välityslausekkeeseen perustuva komission vaatimus velvoittaa New Acoustic Music Association
                  ja Anna Hildur Hildibrandsdottir palauttamaan komissiolle osa ennakkomaksuista viivästyskorkoineen sopimuksen nro 2003-1895/001-001
                  mukaisesti, jolla pannaan täytäntöön toimi ”CLT2003/A1/GB-317 – European Music Roadwork” 14.2.2000 tehdyllä Euroopan parlamentin
                  ja neuvoston päätöksellä 508/2000/EY (EYVL L 63, s. 1) perustetun ”Kulttuuri 2000” -puiteohjelman yhteydessä
               
            Ratkaisu
      
         
                  1)
               
               
                  
               
               
                  	Kanne jätetään tutkimatta siltä osin kuin se kohdistuu New Acoustic Music Associationiin.
               
            
         
                  2)
               
               
                  
               
               
                  	Anna Hildur Hildibrandsdottir velvoitetaan palauttamaan New Acoustic Music Association -yhtymän jäsenenä Euroopan komissiolle
                     31 136,23 euron suuruinen summa ja maksamaan sille viivästyskorkoa 7,70 prosentin vuotuisen korkokannan mukaan 14.1.2008 lähtien
                     velan täyteen maksamiseen saakka.
                  
               
            
         
                  3)
               
               
                  
               
               
                  	Hildibrandsdottir velvoitetaan korvaamaan oikeudenkäyntikulut.
               
            
         
                  4)
               
               
                  
               
               
                  	Hildibrandsdottirin oikeusapuhakemus hylätään.